CELEX: 32016D0217(01)
Language: fi
Date: 2016-02-11 00:00:00
Title: Komission täytäntöönpanopäätös, annettu 11 päivänä helmikuuta 2016, Euroopan parlamentin ja neuvoston asetuksen (EU) N:o 649/2012 mukaisista tiettyjä kemikaaleja koskevista yhteisön tuontipäätöksistä ja päätösten 2005/416/EY ja 2009/966/EY muuttamisesta

17.2.2016   
            
            
               FI
            
            
               Euroopan unionin virallinen lehti
            
            
               C 61/5
            
         KOMISSION TÄYTÄNTÖÖNPANOPÄÄTÖS,
   annettu 11 päivänä helmikuuta 2016,
   Euroopan parlamentin ja neuvoston asetuksen (EU) N:o 649/2012 mukaisista tiettyjä kemikaaleja koskevista yhteisön tuontipäätöksistä ja päätösten 2005/416/EY ja 2009/966/EY muuttamisesta
   (2016/C 61/06)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vaarallisten kemikaalien viennistä ja tuonnista 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 649/2012 (1) ja erityisesti sen 13 artiklan 1 kohdan toisen alakohdan,
   on kuullut kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY (2) kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 133 artiklalla perustettua komiteaa,
   sekä katsoo seuraavaa:
   
               (1)
            
            
               Komissio päättää asetuksen (EU) N:o 649/2012 mukaisesti unionin puolesta kunkin ilmoitetun ennakkosuostumuksen menettelyä (PIC-menettelyä) edellyttävän kemikaalin osalta, sallitaanko sen tuonti unioniin vai ei.
            
         
               (2)
            
            
               Yhdistyneiden kansakuntien ympäristöohjelma (UNEP) ja Yhdistyneiden kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut PIC-menettelylle, joka on perustettu kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyllä Rotterdamin yleissopimuksella, jäljempänä ’Rotterdamin yleissopimus’, joka hyväksyttiin neuvoston päätöksellä 2006/730/EY (3).
            
         
               (3)
            
            
               Komissio, joka toimii yhteisenä nimettynä viranomaisena, toimittaa PIC-menettelyä edellyttäviä kemikaaleja koskevat tuontipäätökset Rotterdamin yleissopimuksen sihteeristölle, jäljempänä ’sihteeristö’, Euroopan unionin ja sen jäsenvaltioiden puolesta.
            
         
               (4)
            
            
               Kemikaali metamidofossi on lisätty torjunta-aineena Rotterdamin yleissopimuksen liitteeseen III Rotterdamin yleissopimuksen osapuolten konferenssin seitsemännen kokouksen päätöksellä RC 7/4. Tämä edellyttää sitä, että kukin osapuoli toimittaa tuontivastineen sihteeristölle metamidofossin lisäämisestä liitteeseen torjunta-aineena. Tämänhetkinen liitteeseen III sisältyvä maininta erittäin vaarallisista torjunta-ainevalmisteista (liukoiset, nestemäiset valmisteet, joissa on yli 600 g vaikuttavaa ainetta litraa kohti), jotka sisältävät metamidofossia, poistetaan, mukaan lukien kyseistä kohtaa koskevat tuontivastineet. Komissio on saanut tätä koskevat tiedot sihteeristön toimittamassa päätöksenteko-ohjeessa. Metamidofossin markkinoille saattaminen ja käyttö kasvinsuojeluaineina käytettävien seosten aineosina on kielletty Euroopan parlamentin ja neuvoston asetuksella (EY) N:o 1107/2009 (4).
            
         
               (5)
            
            
               On tarpeen muuttaa aiempia DDT:tä ja etyleenioksidia koskevia tuontipäätöksiä, jotta voidaan ottaa huomioon 1 päivänä heinäkuuta 2013 tapahtunut unionin laajentuminen sekä sääntelyn kehittyminen unionissa kyseisten päätösten tekemisen jälkeen.
            
         
               (6)
            
            
               Etyleenioksidin asettaminen saataville markkinoilla ja sen käyttö on Euroopan parlamentin ja neuvoston asetuksen (EU) N:o 528/2012 (5) perusteella rajoitettu yhteen erityistarkoitukseen komission delegoidun asetuksen (EU) N:o 1062/2014 (6) mukaisesti. Näin ollen tuonti on sallittu ainoastaan tätä erityistä käyttötarkoitusta varten. Jäsenvaltiot voivat päättää, sallivatko ne kyseisen asetuksen (EU) N:o 528/2012 nojalla sallitun käyttötarkoituksen alueellaan.
            
         
               (7)
            
            
               DDT:n tuotanto, saattaminen markkinoille ja käyttö sellaisenaan, valmisteissa tai tavaroiden aineosana kielletään Euroopan unionissa Euroopan parlamentin ja neuvoston asetuksen (EY) N:o 850/2004 (7) mukaisesti.
            
         
               (8)
            
            
               Tästä johtuen olisi hyväksyttävä metamidofossia koskeva tuontipäätös sekä muutettava komission päätökset 2005/416/EY (8) ja 2009/966/EY (9),
            
         ON PÄÄTTÄNYT SEURAAVAA:
   1 artikla
   Hyväksytään metamidofossia koskeva tuontipäätös liitteeseen I sisältyvässä tuontivastinelomakkeessa esitetyn mukaisesti.
   2 artikla
   Korvataan päätöksen 2009/966/EY liitteessä II vahvistettu etyleenioksidia koskeva tuontipäätös tämän päätöksen liitteessä II esitetyssä etyleenioksidia koskevassa vastinelomakkeessa vahvistetulla tuontipäätöksellä.
   3 artikla
   Korvataan päätöksen 2005/416/EY liitteessä I vahvistettu DDT:tä koskeva tuontipäätös tämän päätöksen liitteessä III esitetyssä DDT:tä koskevassa vastinelomakkeessa vahvistetulla tuontipäätöksellä.
   
      Tehty Brysselissä 11 päivänä helmikuuta 2016.
      
         
            Komission puolesta
         
         Karmenu VELLA
         
            Komission jäsen
         
      
   
   
      (1)  EUVL L 201, 27.7.2012, s. 60.
   
      (2)  EUVL L 396, 30.12.2006, s. 1.
   
      (3)  Neuvoston päätös 2006/730/EY, tehty 25 päivänä syyskuuta 2006, kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen hyväksymisestä Euroopan yhteisön puolesta (EUVL L 299, 28.10.2006, s. 23).
   
      (4)  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).
   
      (5)  Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).
   
      (6)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteisiin sisältyvien vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).
   
      (7)  Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä ja direktiivin 79/117/ETY muuttamisesta (EUVL L 158, 30.4.2004, s. 7).
   
      (8)  Komission päätös 2005/416/EY, tehty 19 päivänä toukokuuta 2005, Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätösten 2000/657/EY, 2001/852/EY ja 2003/508/EY muuttamisesta (EUVL L 147, 10.6.2005, s. 1).
   
      (9)  Komission päätös 2009/966/EY, tehty 30 päivänä marraskuuta 2009, Euroopan parlamentin ja neuvoston asetuksen (EY) N:o 689/2008 mukaisista tiettyjä kemikaaleja koskevista yhteisön tuontipäätöksistä ja komission päätösten 2000/657/EY, 2001/852/EY, 2003/508/EY, 2004/382/EY ja 2005/416/EY muuttamisesta (EUVL L 341, 22.12.2009, s. 14).
   
      LIITE I
      Meamidofossia koskeva tuontipäätös
      
         
      
         
      
         
   
   
      LIITE II
      Etyleenioksidia koskeva tarkistettu tuontipäätös
      
         
      
         
      
         
      
         
   
   
      LIITE III
      DDT:tä koskeva tarkistettu tuontipäätös